1. Eiropas Parlamenta 2007. gada 24. aprīļa lēmums par sestā, septītā, astotā un devītā Eiropas Attīstības fonda 2005. finanšu gada budžeta izpildes apstiprināšanu (COM(2006)0429 - C6-0264/2006 - 2006/2169(DEC))



Oficiālais Vēstnesis 074 E , 20/03/2008 Lpp. 0174 - 0175



1. Eiropas Parlamenta 2007. gada 24. aprīļa lēmums par sestā, septītā, astotā un devītā Eiropas Attīstības fonda 2005. finanšu gada budžeta izpildes apstiprināšanu (COM(2006)0429 — C6-0264/2006 — 2006/2169(DEC)) Eiropas Parlaments, - ņemot vērā Komisijas ziņojumu par paveikto darbu attiecībā uz lēmumiem par 2004. gada budžeta izpildes apstiprinājumu (COM(2006)0641 un tā pielikums SEC(2006)1376), - ņemot vērā 6., 7., 8. un 9. Eiropas Attīstības fonda 2005. finanšu gada finanšu pārskatus, kā arī ieņēmumu un izdevumu rēķinus (COM(2006)0429 — C6-0264/2006) [1], - ņemot vērā gada pārskatu par 6.—9. Eiropas Attīstības fonda (EAF) finanšu pārvaldību 2005. gadā (COM(2006)0405), - ņemot vērā Revīzijas palātas gada pārskatu par darbībām, ko finansēja no 6., 7., 8. un 9. Eiropas Attīstības fonda 2005. finanšu gadā, kopā ar pārbaudīto iestāžu atbildēm [2], - ņemot vērā deklarāciju par pārskatu ticamību, kā arī par notikušo darījumu likumību un pareizību [3], ko Revīzijas palāta ir iesniegusi saskaņā ar EK līguma 248. pantu, - ņemot vērā Padomes 2007. gada 27. februāra ieteikumus (6061/2007 — C6-0094/2007, 6062/2007 — C6-0095/2007, 6063/2007 — C6-0096/2007, 6064/2007 — C6-0097/2007), - ņemot vērā 33. pantu Iekšējā nolīgumā, ko 1995. gada 20. decembrī noslēdza dalībvalstu valdību pārstāvji, tiekoties Padomē, par Kopienas atbalsta finansējumu un pārvaldību saskaņā ar Otro finanšu protokolu, kurš pievienots Ceturtajai ĀKK—EK konvencijai [4], - ņemot vērā 32. pantu Iekšējā nolīgumā, ko 2000. gada 18. septembrī noslēdza dalībvalstu valdību pārstāvji, tiekoties Padomē, par Kopienas atbalsta finansējumu un pārvaldību saskaņā ar finanšu protokolu, kas pievienots Āfrikas, Karību jūras reģiona un Klusā okeāna valstu un Eiropas Kopienas un tās dalībvalstu partnerattiecību nolīgumam, kuru 2000. gada 23. jūnijā noslēdza Kotonū (Benina), un par tāda finanšu atbalsta piešķiršanu aizjūras zemēm un teritorijām, uz kurām attiecas EK līguma ceturtā daļa [5], - ņemot vērā EK līguma 276. pantu, - ņemot vērā 74. pantu 1998. gada 16. jūnija Finanšu regulā, kas attiecas uz sadarbību attīstības finansēšanas jomā atbilstīgi Ceturtajai ĀKK un EK konvencijai [6], - ņemot vērā 119. pantu 2003. gada 27. marta Finanšu regulā, ko piemēro 9. Eiropas Attīstības fondam [7], - ņemot vērā Reglamenta 70. pantu un 71. panta trešo ievilkumu, kā arī V pielikumu, - ņemot vērā Budžeta kontroles komitejas ziņojumu un Attīstības komitejas atzinumu (A6-0115/2007), A. tā kā ticamības deklarācijā par Eiropas Attīstības fondu pārskatu ticamību Revīzijas palāta secina, ka ar dažiem izņēmumiem 2005. finanšu gada finanšu pārskati ticami atspoguļo finanšu gada ieņēmumus un izdevumus, kā arī finanšu stāvokli gada beigās; B. tā kā Revīzijas palātas secinājumi par pakārtoto darījumu likumību un pareizību cita starpā ir pamatoti ar darījumu parauga pārbaudi; C. tā kā Revīzijas palāta, pamatojoties uz pārbaudītajiem dokumentiem, uzskata, ka kontu ieņēmumi, EAF asignējumi, kā arī saistības un maksājumi kopumā ir likumīgi un pareizi, 1. sniedz Komisijai apstiprinājumu par 6., 7., 8. un 9. Eiropas Attīstības fonda 2005. finanšu gada budžeta izpildi; 2. izklāsta savus konstatējumus turpmāk tekstā iekļautajā rezolūcijā; 3. uzdod priekšsēdētājam nosūtīt šo lēmumu un tam pievienoto rezolūciju Padomei, Komisijai, Eiropas Kopienu Tiesai, Revīzijas palātai un Eiropas Investīciju bankai, kā arī nodrošināt to publicēšanu Eiropas Savienības Oficiālajā Vēstnesī (L sērijā). [1] OV C 265, 31.10.2006., 1. lpp. [2] OV C 263, 31.10.2006., 205. lpp. [3] OV C 263, 31.10.2006., 213. lpp. [4] OV L 156, 29.5.1998., 108. lpp. [5] OV L 317, 15.12.2000., 355. lpp. [6] OV L 191, 7.7.1998., 53. lpp. [7] OV L 83, 1.4.2003., 1. lpp. --------------------------------------------------